"एह् लोक ते एह् लोक" सुदर्शन रत्नपुरी हुन्दा अज्जै दी चूहा दौड़ ते पैसे दी होड़ गी लेइयै लिखेआ गेदा एकांकी ऐ। नमीं पीढ़ी ते परानी पीढ़ी दे ख्यालें दा टाकरा। खु’ड़बो-खु’ड़बी ते नमीं पीढ़ी दा परानी पीढ़ी आस्तै नाकारात्मक़ रवेइया। इक आम परिवार दी क्हानी राहें लेखक ने अज्जा दे समें दी तस्वीर पेश करने दी कोशश कीती दी ऐ ते काफी हद्द तगर ओह् इसदे च सफल ऐ पर एकांकी दे खीर च पुलसा दा औना ते प्रकाश गी ब’न्नियै लेई जाना कुसा सरकारी प्रापेगंडे आह्लै पास्सै शारा करदा सेही होंदा ऐ।